Document ID: 31984L0335

Nõukogu direktiiv,
19. juuni 1984,
millega muudetakse direktiivi 71/118/EMÜ värske kodulinnulihaga kauplemist mõjutavate tervishoiuprobleemide kohta
(84/335/EMÜ)
EUROOPA ÜHENDUSTE NÕUKOGU,
võttes arvesse Euroopa Majandusühenduse asutamislepingut, eriti selle artikleid 43 ja 100,
võttes arvesse komisjoni ettepanekuid, [1]
võttes arvesse assamblee arvamusi, [2]
võttes arvesse majandus- ja sotsiaalkomitee arvamusi [3]
ning arvestades, et:
komisjon edastas nõukogule 19. märtsil 1981 ettepaneku muuta teatavaid sätteid nõukogu 15. veebruari 1971. aasta direktiivis 71/118/EMÜ värske kodulinnulihaga kauplemist mõjutavate tervishoiuprobleemide kohta, [4] viimati muudetud direktiiviga 84/186/EMÜ [5]; kõnealuse ettepaneku eesmärk on eelkõige muuta ja selgitada kontrollieeskirju, lahendada kontrollikulude rahastamise probleem ja pikendada artikli 16a punkti a kolmandas taandes nimetatud kodulindude siseelundite eemaldamist käsitleva erandi kehtivusaega, pikendades kõnealuse erandi kehtivust 15. augustilt 1981, 15. augustile 1986, võttes aluseks asjaolu, et teatavates liikmesriikides toodetakse endiselt olulisel määral siseelunditest osaliselt puhastatud kodulinnuliha;
direktiiv 71/118/EMÜ piiras eriti värske kodulinnuliha jahutamist vette kastmise teel, mida teostatakse vastavalt kõnealusele direktiivile kodulinnurümpade puhul, mis pärast jahutamist viivitamata külmutatakse või sügavkülmutatakse; kõnealune direktiiv võimaldab liikmesriikidel lubada selle sätte osas erandeid; antud erandid aeguvad 30. juunil 1984;
komisjon edastas 14. veebruaril 1979 nõukogule ettepaneku eesmärgiga jahutusmeetodi kasutamise laiendamiseks jahutatud olekus turustamiseks mõeldud rümpadele;
lepiti kokku eespool nimetatud erandite kehtivusaja pikendamise osas ettevaatusabinõuna kuni ühenduse lõplike eeskirjade vastuvõtmiseni direktiivist 71/118/EMÜ tulenevate kontrollikulude kohta, konkreetsete hügieenitingimuste määramise kohta, mille korral võib värskele kodulinnulihale, mida ei külmutata või sügavkülmutata viivitamata, kohaldada niinimetatud vastuvoolumeetodit, ning osaliselt siseelunditest puhastatud kodulinnuliha tootmise ja kontrolli kohta;
nõukogu on tutvunud komisjoni sellekohaste ettepanekutega; kuni kõnealuste ettepanekute vastuvõtmiseni tuleks veelkord pikendada nimetatud erandite kehtivusaega,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 71/118/EMÜ muudetakse järgmiselt.
1. Artikli 14 lõike 2 esimese lõigu viimases lauses asendatakse kuupäev "30. juuni 1984" kuupäevaga "31. detsember 1984".
2. Artikli 16a punkti a kolmandas taandes asendatakse kuupäev "30. juuni 1984" kuupäevaga "31. detsember 1984".
Artikkel 2
Liikmesriigid jõustavad käesoleva direktiivi järgimiseks vajalikud õigusnormid hiljemalt 30. juunil 1984. Liikmesriigid teatavad sellest viivitamata komisjonile.
Artikkel 3
Käesolev direktiiv on adresseeritud liikmesriikidele.
Luxembourg, 19. juuni 1984

Labels: 0
3
17
6